|  |
| --- |
|  |

|  |
| --- |
| **KONKURRANSEGRUNNLAG**  Åpen anbudskonkurranse (eksempel)  for anskaffelse av    **xxx**  Saksnr. xxx  Åpen anbudskonkurranse over EØS-terskelverdi – (FOA del I og III) (eksempel) |
|  |

**Tilbudsinnbydelse Innholdsfortegnelse**

[1 GENERELL BESKRIVELSE 3](#_Toc5177890)

[1.1 Oppdragsgiver 3](#_Toc5177891)

[1.2 Anskaffelsens formål og omfang 3](#_Toc5177892)

[1.2.1 Anskaffelsens formål 3](#_Toc5177893)

[1.2.2 Anskaffelsens omfang 3](#_Toc5177894)

[1.3 Type avtale, oppdrag og varighet 3](#_Toc5177895)

[1.4 Deltilbud 4](#_Toc5177896)

[2 Anskaffelsesprosedyre 4](#_Toc5177897)

[2.1 Fremdriftsplan 4](#_Toc5177898)

[2.2 Befaring 4](#_Toc5177899)

[2.3 Rettelse, supplering og/eller endring av konkurransegrunnlaget 5](#_Toc5177900)

[2.4 Spørsmål til konkurransegrunnlaget/kontaktinformasjon 5](#_Toc5177901)

[3 Fakturering og avrop 5](#_Toc5177902)

[4 Lønns- forsikrings- og arbeidsvilkår (Dette punktet må også inn i kontrakten) 5](#_Toc5177903)

[5 Underleverandører (Dette punktet må også inn i kontrakten hvis det tas inn i konkurransegrunnlaget) 6](#_Toc5177904)

[6 Språkkrav (Ikke alltid nødvendig å ha med) 6](#_Toc5177905)

[7 Møter og samarbeid (Ikke alltid nødvendig å ha med) 7](#_Toc5177906)

[8 Offentlighet og taushetsplikt 7](#_Toc5177907)

[9 Krav til tilbudet 7](#_Toc5177908)

[10 DET EUROPEISKE EGENERKLÆRINGSSKJEMAET (ESPD) 7](#_Toc5177909)

[10.1 Generelt om ESPD 7](#_Toc5177910)

[10.2 Nasjonale avvisningsgrunner 7](#_Toc5177911)

[11 KVALIFIKASJONSKRAV 8](#_Toc5177912)

[11.1 Leverandørens registrering, autorisasjon mv. 8](#_Toc5177913)

[11.2 Leverandørens økonomiske og finansielle kapasitet 8](#_Toc5177914)

[11.3 Leverandørens tekniske og faglige kvalifikasjoner 8](#_Toc5177915)

[12 TILDELINGSKRITERIER 9](#_Toc5177916)

[13 Innlevering av tilbud og tilbudsutforming 9](#_Toc5177917)

[13.1 Innlevering av tilbud 9](#_Toc5177918)

[13.2 Tilbudsutforming og leveringsmåte 9](#_Toc5177919)

[13.3 Vedståelsesfrist 10](#_Toc5177920)

[13.4 Forbehold og avvik 10](#_Toc5177921)

[13.5 Tilbakekalling eller endring av tilbud 10](#_Toc5177922)

[14 Avslutning av konkurransen 10](#_Toc5177923)

[14.1 Meddelelse om valg av leverandør og karensperiode 10](#_Toc5177925)

[15 Vedlegg og bilag 10](#_Toc5177926)

# GENERELL BESKRIVELSE

## Oppdragsgiver

Arkitektur- og designhøgskolen i Oslo (AHO) benevnt som Oppdragsgiver deltar i et samarbeid med xxx for gjennomføringen av anbudskonkurranse for xxx.

**Arkitektur- og designhøgskolen i Oslo (AHO)**

Arkitektur- og designhøgskolen i Oslo (AHO) står ansvarlig for gjennomføringen av anbudskonkurransen for xxx.

Arkitektur- og designhøgskolen i Oslo (AHO) er en vitenskapelig høgskole og en ledende internasjonal arkitektur- og designskole som gir utdanning innen arkitektur, landskapsarkitektur, urbanisme og design. AHOs kunnskapsfelt har formgiving som fokus og virksomheten omfatter alle skalaer; gjenstander, systemer, bygninger, by- og landskapsforming. Skolen er organisert i fire institutter, og har 670 studenter og 140 ansatte. Det vises til AHOs nettside for ytterligere informasjon: [www.aho.no](http://www.aho.no).

## Anskaffelsens formål og omfang

### Anskaffelsens formål

Xxx

### Anskaffelsens omfang

Dette er et eksempel på tekst til en utlysning rammeavtale.

Kontraktens verdi er anslått å utgjøre xxx ekskl. mva.

Dette er utelukkende et estimat og er ikke bindende for oppdragsgiver. Oppdragsgivernes behov vil kunne variere betydelig fra år til år. Faktisk omfang vil kunne variere på bakgrunn av endringer i bevilgninger, aktiviteter og andre rammevilkår.

For ytterligere informasjon om anskaffelsens omfang og innhold vises det til kravspesifikasjonen, se bilag xxx.

## Type avtale, oppdrag og varighet

Dette er et eksempel på tekst til en utlysning rammeavtale.

Oppdragsgiver skal inngå rammeavtale med xxx leverandør for xxx. Rammeavtalens varighet er 2 år. Oppdragsgiverne skal ha opsjon på forlengelse av rammeavtalen med ytterligere 1+1 år med samme vilkår, slik at rammeavtalens maksimale varighet er 4 år.

## Deltilbud

Hvis aktuelt

# Anskaffelsesprosedyre

Tekst under «anskaffelsesprosedyre» må fylles ut fra gang til gang avhengig av konkurranse og prosedyre. Nedenfor ser du et eksempel fra en åpen anbudskonkurranse etter del III i forskriften om offentlige anskaffelser.

Anskaffelsen gjennomføres i henhold til lov om offentlige anskaffelser av 17. juni 2016 (LOA) og forskrift om offentlige anskaffelser (FOA) FOR 2016-08-12-974 del I og del III. Kontraktstildeling vil bli foretatt etter prosedyren åpen anbudskonkurranse, jfr. FOA § 13-1(1).

I denne konkurransen er det ikke anledning til å forhandle. Det er følgelig ikke anledning til å endre tilbudet etter tilbudsfristens utløp. Videre gjøres det oppmerksom på at tilbud som inneholder vesentlige avvik fra anskaffelsesdokumentene skal avvises etter forskrift om offentlige anskaffelser § 24-8(1) b. Oppdragsgiver kan avvise tilbud som inneholder avvik fra anskaffelsesdokumentene, uklarheter eller lignende som ikke må anses ubetydelige, jfr. forskriftens § 24-8(2) a.

Leverandøren oppfordres derfor på det sterkeste til å følge de anvisninger som gis i dette konkurransegrunnlaget med vedlegg og eventuelt stille spørsmål ved uklarheter gjennom Tendsign KGV.

## Fremdriftsplan

Aktivitetene kan variere. Dette er et eksempel.

For anskaffelsen er det lagt opp til følgende fremdriftsplan.

|  |  |
| --- | --- |
| **Aktivitet** | **Dato** |
| Kunngjøring |  |
| Frist for å stille spørsmål til konkurransegrunnlaget |  |
| **Tilbudsfrist** |  |
| Tilbudsåpning |  |
| Tilbudsevaluering |  |
| Kontraktstildeling |  |
| Karensperiode |  |
| Kontraktsignering |  |
| Vedståelsesfrist |  |

Datoene etter tilbudsfrist kan bli gjenstand for justeringer.

## Befaring

Hvis aktuelt…

## Rettelse, supplering og/eller endring av konkurransegrunnlaget

Innen tilbudsfristens utløp har oppdragsgiveren rett til å foreta rettelser, suppleringer og endringer av konkurransegrunnlaget som ikke er vesentlige.

Rettelser, suppleringer og/eller endringer i konkurransegrunnlaget vil gjøres tilgjengelig for alle som har meldt interesse for konkurransen på Doffin/TED.

## Spørsmål til konkurransegrunnlaget/kontaktinformasjon

Oppdragsgiver oppfordrer Leverandøren til å sette seg tidlig inn i konkurransedokumentene og stille spørsmål dersom noe er uklart. Eventuelle spørsmål leverandørene måtte ha til konkurransegrunnlaget må fremmes innen fristen oppgitt i punkt xxx.

Eventuelle spørsmål/svar gjøres gjennom Tendsign KGV. De vil bli besvart i anonymisert form og gjort tilgjengelig for alle som har meldt interesse for konkurransen på Doffin/TED.

Det skal ikke være kontakt/kommunikasjon på annen måte enn gjennom Tendsign KGV.

# Fakturering og avrop

Fakturaer skal sendes på EHF format.

# Lønns- forsikrings- og arbeidsvilkår (Dette punktet må også inn i kontrakten)

Det er viktig å motvirke/hindre arbeidsmiljøkriminalitet. Vi må ha et særlig fokus på dette når vi gjør anskaffelser. Arbeidsmiljøkriminalitet er ulikt utbredt i ulike bransjer. Byggebransjen og renholdsbransjen er eksempler på bransjer der vi må være særlig på vakt, mens det er mindre risiko for den typen kriminalitet i andre bransjer som for eksempel konsulentbransjen. I teksten under har vi lagt de strengeste betingelsene til grunn. Teksten bør vurderes fra gang til gang, særlig gjelder det avsnittene om kontroll av dokumenter og stikkprøver.

Leverandøren skal sørge for at ansatte hos leverandøren og eventuelle underleverandører som direkte medvirker til å oppfylle kontrakten, har lønns- og arbeidsvilkår i samsvar med bestemmelsene inntatt i forskrift 8. februar 2008 nr. 112 om lønns- og arbeidsvilkår i offentlige kontrakter.

På områder dekket av forskrift om allmenngjort tariffavtale skal leverandøren sørge for lønns- og arbeidsvilkår i samsvar med gjeldende forskrifter.

På områder som ikke er dekket av forskrift om allmenngjort tariffavtale, skal leverandøren sørge for lønns- og arbeidsvilkår i henhold til gjeldende landsomfattende tariffavtale for den aktuelle bransje. Med lønns- og arbeidsvilkår menes i denne sammenheng bestemmelser om minste arbeidstid, lønn, herunder overtidstillegg, skift- og turnustillegg og ulempetillegg, og dekning av utgifter til reise, kost og losji, i den grad slike bestemmelser følger av tariffavtalen.

Leverandøren og eventuelle underleverandører skal på forespørsel dokumentere at krav til lønns- og arbeidsvilkår i henhold til forskrift 8. februar 2008 nr. 112 om lønns- og arbeidsvilkår i offentlige kontrakter er oppfylt.

Valgt leverandør forplikter seg til å avgi en rapport pr utgangen av februar hvert år om hvordan virksomheten ivaretar kontraktens krav på dette området.

Innen utgangen av oktober hvert år skal AHO ta stikkprøver hvor vi vil be om kopi av arbeidsavtaler, timelister og lønnsslipper (for siste måned) for å sikre vi at følger regelverket, herunder krav til arbeidsavtale jfr. AML § 14-6. AHO vil be om innsyn i minst 3 arbeidsforhold per leverandør. Det gis en ukes frist til å levere dokumentasjonen til AHO. Dokumentasjonen lagres i arkivsystem. Dersom det er brudd på regelverket skal det settes i gang sanksjoner i henhold til gjeldende kontrakt samt at Arbeidstilsynet skal varsles.

Leverandør må bekrefte at medarbeidere hos seg og underleverandører skal være forsikret med ansvarsforsikring, yrkesskadeforsikring og pensjonsforsikring på vilkår som anses som ordinære innenfor norsk forsikringsvirksomhet.

# Underleverandører (Dette punktet må også inn i kontrakten hvis det tas inn i konkurransegrunnlaget)

Det vil ikke alltid være behov for å ta med et punkt om underleverandører. Det må vurderes fra gang til gang avhengig av konkurranse. Teksten under legger seg på en streng linje. Den kan gjøres enda strengere ved å begrense antallet underleverandører leverandøren kan ha i leddet under seg. Det må vurderes fra tilfelle til tilfelle.

Leverandøren kan ikke ha flere enn ett ledd underleverandører i kjede under seg. Oppdragsgiver kan, etter at kontrakten er inngått, godta flere ledd dersom det på grunn av uforutsette omstendigheter er nødvendig for å få gjennomført kontrakten.

Vesentlig mislighold som ikke blir rettet innen en rimelig frist gitt ved skriftlig varsel fra Oppdragsgiver, kan påberopes av Oppdragsgiver som grunnlag for heving.

Alle avtaler leverandøren inngår for utføring av arbeid under denne kontrakten skal inneholde tilsvarende bestemmelser.

# Språkkrav (Ikke alltid nødvendig å ha med)

Hvilke og hvor strenge språkkrav som stilles må vurderes fra gang til gang. Eventuelt skille på muntlige og skriftlige krav hvis aktuelt.

# Møter og samarbeid (Ikke alltid nødvendig å ha med)

Hvis aktuelt…

# Offentlighet og taushetsplikt

Etter at valg av leverandør er foretatt er tilbud og anskaffelsesprotokoll offentlige dokumenter, jfr. FOA §3-5 og Offl.§ 23(3). Imidlertid plikter oppdragsgiver å hindre at andre får adgang eller kjennskap til opplysninger om tekniske innretninger og fremgangsmåter eller drifts- og forretningsforhold det vil være av konkurransemessig betydning å hemmeligholde jf. FOA § 3-6 jf. Forvaltningsloven.

# Krav til tilbudet

Tilbudet skal være Oppdragsgiver i hende senest innen tilbudsfristen angitt i pkt. xxx. Tidsfristen er absolutt. For sent innleverte tilbud vil bli avvist.

Leverandøren bærer risikoen for feil eller forsinkelser i forsendelsen.

# DET EUROPEISKE EGENERKLÆRINGSSKJEMAET (ESPD)

Er et krav ved utlysning på TED.

## Generelt om ESPD

Som en foreløpig dokumentasjon på oppfyllelse av kvalifikasjonskrav, at det ikke foreligger avvisningsgrunner og eventuelt oppfyllelse av utvelgelseskriterier skal leverandøren fylle ut vedlagte ESPD skjema. Skjemaet skal leveres sammen med tilbudet. Den leverandøren som blir innstilt til kontraktsinngåelse må før kontrakt inngås dokumentere oppfyllelse av kvalifikasjonskravene i henhold til de opplyste dokumentasjonskrav.

## Nasjonale avvisningsgrunner

I henhold til ESPD del III: Avvisningsgrunner, seksjon D: «Andre avvisningsgrunner som er fastsatt i den nasjonale lovgivingen i oppdragsgiverens medlemsstat». De norske anskaffelsesreglene går lenger enn hva som følger av avvisningsgrunnene angitt i EUs direktiv om offentlige anskaffelser og i standardskjemaet for ESPD. Det presiseres derfor at i denne konkurransen gjelder også alle avvisningsgrunnene i anskaffelsesforskriften § 24-2, inkludert de rent nasjonale avvisningsgrunne.

Følgende av avvisningsgrunnene i anskaffelsesforskriften § 24-2 er rent nasjonale avvisningsgrunner:

* §24-2(2). I denne bestemmelsen er det angitt at oppdragsgiver skal avvise en leverandør når han er kjent med at leverandøren er rettskraftig dømt eller har vedtatt et forelegg for de angitte straffbare forholdene. Kravet til at oppdragsgiver skal avvise leverandører som har vedtatt forelegg for de angitte straffbare forholdene er et særnorsk krav.
* 24-2(3) bokstav i. Avvisningsgrunnen i ESPD skjemaet gjelder kun alvorlige feil i yrkesutøvelsen, mens den norske avvisningsgrunnen også omfatter andre alvorlige feil som kan medføre tvil om leverandørens yrkesmessige integritet.

# KVALIFIKASJONSKRAV

Kravene vil variere fra gang til gang. Under følger et eksempel.

For å kunne få sitt tilbud evaluert må leverandøren fylle ut det elektroniske egenerklæringsskjemaet (ESPD) og levere det med tilbudet. Dertil må dokumentasjonskravene i dette punktet oppfylles. Leverandøren må også bekrefte de øvrige kravene som står oppsummert her.

## Leverandørens registrering, autorisasjon mv.

| **Krav** | **Dokumentasjonskrav** |
| --- | --- |
|  |  |

## Leverandørens økonomiske og finansielle kapasitet

|  |  |
| --- | --- |
| **Krav** | **Dokumentasjonskrav** |
|  |  |

## Leverandørens tekniske og faglige kvalifikasjoner

| **Krav** | **Dokumentasjonskrav** |
| --- | --- |
|  |  |

Leverandør må bekrefte å ha forstått og akseptert vilkårene og forutsetningene omtalt i punktet «lønns- forsikrings- og arbeidsvilkår» i dette konkurransegrunnlaget.

Leverandøren må være innforstått med språkkrav i punkt xxx. Videre forutsetter vi at faktura sendes på EHF format, ref. punkt xxx. Også dette er krav vi ber dere bekrefte at er forstått.

Dette kravet gjelder dersom kontrakten er på over 500 000 + mva:

Vi gjør oppmerksom på at den leverandøren som blir valgt må levere skatteattester som ikke er eldre enn seks måneder regnet fra tilbudsfristens utløp.

# TILDELINGSKRITERIER

Tildelingskriteriene og vektingen av dem vil variere fra gang til gang.

Et eksempel kan være at tildelingen skjer på basis av hvilket tilbud som har det beste forholdet mellom pris og kvalitet, basert på valgte kriterier:

| Tildelingskriterier | Vekt | Dokumentasjonskrav |
| --- | --- | --- |
| Pris | xxx % | Ferdig utfylt skjema (Bilag xxx) |
| Kvalitet og responstid | xxx % | Leverandøren må i kontraktens bilag xxx beskrive følgende: |

# Innlevering av tilbud og tilbudsutforming

## Innlevering av tilbud

Dette kan variere fra gang til gang. I eksemplet under forutsetter vi at utlysningen har skjedd gjennom en KGV-løsning (Tend Sign).

Tilbudet inklusive vedlegg skal leveres gjennom oppdragsgivers KGV-løsning

(TendSign) innen tilbudsfrist angitt i pkt. 2.1. Etter dette tidspunktet stenges oppdragsgivers KGV løsning (TendSign) slik at det ikke lenger vil være mulig å levere tilbud. For sent innkomne tilbud vil bli avvist. Leverandøren bærer risikoen for feil eller forsinkelser i forsendelsen. Tilbudet inklusive vedlegg skal leveres på norsk. Tilbud levert eller sendt per post/e-post/telefaks vil bli avvist.

## Tilbudsutforming og leveringsmåte

Tilbudet skal inneholde besvarelse av dette konkurransegrunnlaget samt alle vedlegg. Leverandør er selv ansvarlig for at alle spørsmål, krav og avklaringspunkter besvares/belyses og dokumenteres i tilbudet. Alle etterspurte vedlegg skal ha samme filnavn og filtype som angitt nedenfor. Størrelsen på hvert vedlagte dokument kan ikke overskride 50 MBytes.

Tilbudet skal leveres i Tendsign. (Et eksempel)

## Vedståelsesfrist

Vedståelsesfristen regnes fra utløpet av tilbudsfristen (se punkt xxx) og gjelder i xxx dager.

## Forbehold og avvik

Vesentlige forbehold og avvik vil føre til avvisning av tilbudet.

Eventuelle forbehold og avvik skal angis presist og entydig slik at oppdragsgiveren kan evaluere tilbudet uten å ta kontakt med leverandøren. Forbehold og avvik skal på en klar og utvetydig måte referere til relevant vedlegg og punkt i konkurransegrunnlaget.

Leverandøren skal tydelig angi hvilke konsekvenser eventuelle forbehold og avvik har for ytelsen, prisen og/eller andre forhold ved tilbudet.

## Tilbakekalling eller endring av tilbud

Et tilbud kan tilbakekalles eller endres inntil tilbudsfristens utløp. Tilbakekalling skal skje skriftlig. Endring av tilbudet er å betrakte som et nytt tilbud og må tilfredsstille samtlige formalkrav.

# Avslutning av konkurransen



## Meddelelse om valg av leverandør og karensperiode

Oppdragsgiver informerer alle leverandører skriftlig og samtidig om hvem oppdragsgiveren har til hensikt å tildele kontrakt til så snart valg av leverandør er gjort.

Meddelelsen vil inneholde en begrunnelse for valget og angi en karensperiode fra tildelingen gjøres kjent til kontraktsignering er planlagt gjennomført (kontraktsinngåelsen), se punkt xxx.

Dersom oppdragsgiveren finner at tildelingsbeslutningen ikke er i samsvar med kriteriene for valg av leverandør kan beslutningen annulleres frem til kontrakt er inngått.

# Vedlegg og bilag

Xxx